Dichiarazione
(po s’amigu Antoni Manca ‘e Borore)

Tue s'arcu 'e Diana as impremidu
in sinu, in laras, in ojos e tritzas
e cun pretzisa mèria indiritzas
sas ocultas saetas de Cupìdu.

E-i sas chi su coro m'an feridu
finament'a-i como sun paritzas
però su coro meu cussas fritzas
sempre che unu balsamu at retzidu.

Nàrami, bella: e cando enit sa die
de nos abbaidare chena tìmere
deo in ojos a tie e tue a mie?

Cun sos ojos ebbia po esprìmere
s'intim'amore cunsagradu a tie
ca issu solu nos podet redìmere.

Su vintinoe 'e Austu 1970